-Անգլերեն երկու գրքերն ավարտել եմ, սերբերենից թարգմանել եմ Միլորադ Պավիչի «Վերջին սերը Կոստանդնուպոլսում» վեպը։ Հիմա գրքեր եմ խմբագրում։ Մի վաղեմի երազանք ունեի՝ տպագրել Շեքսպիրի լիակատար մատենաշարը։ Հին թարգմանությունները վերանայում եմ, խմբագրում, լեզվական շտկումներ անում, ծանոթագրություններ կազմում։ 2012 թվականին եմ այդ ծրագիրն սկսել. արդեն 8 ժողովածու հրատարակվել է, հուսով եմ՝ մատենաշարն ավարտին կհասցնեմ։ Թատրոնի նկատմամաբ վաղեմի սերս ներսումս անթեղված կրակի պես դեռ վառվում է։ Ուզում եմ 20-րդ դարի համաշխարհային դրամատուրգիայի լավագույն գործերի մատենաշար կազմել. նման ժողովածու մինչև հիմա չենք ունեցել։ Մտադիր եմ մատենաշարն սկսել Արման Կոթիկյանի թարգամանած Սիրանո դը Բերժերակով, որն առաջին ու վերջին անգամ տպագրվել է 1950-ականներին։